Diari Oficial de la Generalitat Valenciana


Sumari del DOGV 2950, del 12-03-1997 (1997/853324)

RESOLUCIÓ de 16 de desembre de 1996, de la Direcció General d'Indústria i Energia, per la qual s'autoritza administrativament l'avantprojecte de l'aprofitament hidroelèctric del salt de Domeño al riu Túria (València)
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2950

Data del DOGV
:   12-03-1997

Secció del DOGV
:   ALTRES DISPOSICIONS

Número del document
:   1997/853324


Data del document
:   16-12-1996

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 16 de desembre de 1996, de la Direcció General d'Indústria i Energia, per la qual s'autoritza administrativament l'avantprojecte de l'aprofitament hidroelèctric del salt de Domeño al riu Túria (València).
  
Vist l'expedient incoat pel Servei Territorial d'Indústria i Energia de València a instàncies d'Iberdrola, SA, relatiu a l'autorització administrativa de l'avantprojecte de l'aprofitament hidroelèctric del salt de Domeño al riu Túria (València).
  
Atés que la sol·licitud ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, en la Llei 40/1994, de 30 de desembre, d'Ordenació del Sistema Elèctric Nacional, en la Llei 2/1989, de 3 de març, de la Generalitat Valenciana, sobre Impacte Ambiental, i en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental.
  
Atés que amb data 14 de juny de 1993 la Conselleria de Medi Ambient formulà la declaració d'impacte ambiental en la qual s'estimava acceptable, només als efectes ambientals, el projecte de construcció de l'aprofitament hidroelèctric del salt de Domeño, amb les condicions contingudes en l'estudi d'impacte ambiental i les prescripcions que es recullen en la part dispositiva d'aquesta resolució.
  
Vist l'informe favorable emés pel Servei Territorial d'Indústria i Energia de València de data 16 d'octubre de 1995.
  
Aquesta Direcció General d'Indústria i Energia, resol:
  
Autoritzar a Iberdrola, SA, l'avantprojecte de l'aprofitament hidroelèctric del salt de Domeño al riu Túria (València), les característiques principals del qual són les següents:
  
Un grup d'eix central equipat amb una turbina Francis, un alternador síncron amb una potència instal·lada màxima aproximada de 20.400 kW i el conjunt d'equips electromecànics necessaris per al correcte funcionament de la central.
  
El salt es completa amb la canonada forçada i el parc de 66 kV.
  
Condicions d'ordre mediambiental:
  
1. Per a la restauració de talussos, terraplens i enderrocs s'ha de realitzar un projecte de restauració en el qual s'especifiquen: sistemes elegits en la sembra i plantació, espècies elegides tenint en compte les característiques de l'entorn i la disponibilitat en el mercat, densitat de plantació. Obres complementàries necessàries (mur de contenció, etc.) d'acord amb les característiques físiques de l'àrea que s'ha de restaurar. Programa de vigilància que considere el manteniment de les obres: regs, contenció de terres, substitució d'exemplars morts, etc. L'esmentat projecte es presentarà en un termini no superior a tres mesos comptats a partir de la notificació de la declaració d'impacte ambiental.
  
2. En l'obertura del camí s'evitarà en tot moment l'abocament de material sobre el terraplé, utilitzant, en la mesura de les possibilitats, mitjans mecànics en lloc de voladures.
  
3. La possible ubicació de fàbrica de formigó i sitges per a àrids, pel fet de ser una activitat inclosa en el Reglament d'Activitats Molestes, Insalubres, Nocives i Perilloses, necessita l'elaboració d'un projecte d'activitat necessari per a la llicència municipal.
  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria i Comerç en el termini d'un mes comptat a partir del dia de la notificació d'aquesta, de conformitat amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 16 de desembre de 1996.- El director general d'Indústria i Energia: José Luis Ramírez Sorribes.